Source: http://epixeirisi.gr/%CE%92%CE%97%CE%9C%CE%91-%CE%9B%CE%9F%CE%93%CE%99%CE%A3%CE%A4%CE%A9%CE%9D/21109/%CE%A0%CF%81%CF%8C%CE%B3%CF%81%CE%B1%CE%BC%CE%BC%CE%B1-%CE%9F%CE%91%CE%95%CE%94-25-66
Timestamp: 2020-08-14 22:36:35+00:00
Document Index: 13240996

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Πρόγραμμα ΟΑΕΔ 25 66 - epixeirisi.gr
ΑΡΧΙΚΗ » ΒΗΜΑ ΛΟΓΙΣΤΩΝ » Πρόγραμμα ΟΑΕΔ 25 66
Πρόγραμμα ΟΑΕΔ 25-66
Σε πρόγραμμα ΟΑΕΔ για πρόσληψη υπαλλήλων (Πρόγραμμα επιχορήγησης επιχειρήσεων για την πρόσληψη 5.000 ανέργων ηλικίας 25-66 ετών) όταν δοθεί η επιδότηση από τον ΟΑΕΔ την ίδια χρονιά με την επιδότηση χωρίς τιμολόγιο τι εγγραφές (λογαριασμούς) πρέπει να κάνω σε απλογραφικά και διπλογραφικά καθώς και αν πηγαίνει στην ΜΥΦ. Επίσης το ίδιο και στην περίπτωση που τα χρήματα δοθούν την επόμενη χρονιά.
Όσον αφορά τη φορολογική πλευρά του ερωτήματος ο Ν.4172/2013 (ΚΦΕ) προβλέπει ότι ως προς τις επιχορηγήσεις που εισπράττονται στο πλαίσιο αναπτυξιακών νόμων (π.χ. Ν 1892/1990, Ν 3299/2004) συνεχίζουν να ισχύουν όσα ειδικότερα ορίζονται στις σχετικές διατάξεις καθώς και οι οδηγίες που έχουν δοθεί για την εφαρμογή τους, ενώ για τις επιχορηγήσεις που καταβάλλονται για την κάλυψη συγκεκριμένων δαπανών, αυτές δεν προσαυξάνουν τα έσοδα από επιχειρηματική δραστηριότητα, αλλά αποτελούν μειωτικό στοιχείο του κόστους της δαπάνης που επιχορηγήθηκε (π.χ. οι επιχορηγήσεις από τον ΟΑΕΔ για την καταπολέμηση της ανεργίας αποτελούν μειωτικό στοιχείο της δαπάνης για αμοιβές προσωπικού).[1]
Ο λογιστικός χειρισμός όσον αφορά κατ’ αρχήν τις οντότητες που τηρούν απλογραφικά βιβλία πρέπει να είναι σύμφωνος με τα παραπάνω, δεδομένου ότι για την αναγνώριση (καταχώριση) των κρατικών επιχορηγήσεων, ακολουθούν τα προβλεπόμενα από την φορολογική νομοθεσία. Έτσι εφόσον η επιχορήγηση έχει εγκριθεί, θα πρέπει η σχετική δαπάνη μισθοδοσίας να μειωθεί κατά το ποσό της επιχορήγησης που αντιστοιχεί σε αυτή. Αυτό μπορεί να γίνει με την καταχώριση του ποσού της επιχορήγησης που αντιστοιχεί στη χρήση, με αρνητικό πρόσημο στη «στήλη» που αφορά τις δαπάνες μισθοδοσίας. Η εγγραφή αυτή, εφόσον έχει εγκριθεί η επιχορήγηση και ανεξάρτητα από το εάν έχει εκταμιευθεί ή όχι, θα πρέπει να πραγματοποιηθεί εντός της χρήσης που έγινε και η επιχορηγούμενη δαπάνη, λόγω της αρχής του δεδουλευμένου.
[1] ΠΟΛ.1059/2015